แนวโน้มดัชนีเช้าปรับลงตามภูมิภาค
นักวิเคราะห์ฯคาดตลาดหุ้นไทยเช้านี้มีโอกาสปรับตัวลงตามภูมิภาค, นิวเคลียร์ญี่ปุ่น-วิกฤตตะวันออกกลางกดดัน
17 มี.ค. 2554

นักวิเคราะห์ฯคาดตลาดหุ้นไทยเช้านี้มีโอกาสปรับตัวลงตามภูมิภาค, นิวเคลียร์ญี่ปุ่น-วิกฤตตะวันออกกลางกดดัน
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้มีโอกาสปรับตัวลง โดยปัจจัยที่มีน้ำหนักมากคือเหตุการณ์ในต่างประเทศ ทั้งปัญหานิวเคลียร์ที่ประเทศญี่ปุ่น และสถานการณ์ตึงเครียดในตะวันออกกลาง ซึ่งล้วนแล้วแต่เป็นปัจจัยที่บั่นทอนการฟื้นตัวของเศรษฐกิจโลก
ขณะที่การซื้อขายของนักลงทุนต่างชาติก็ยังไม่นิ่ง เมื่อวานนี้ก็ Net sell 1,700 กว่าจุด ส่วนเรื่องการเมืองก็เข้าใกล้สู่การเปลี่ยนแปลง แต่มองว่าขณะนี้ยังไม่มีอะไรน่ากังวล ส่วนตลาดหุ้นอื่นในภูมิภาคเอเชียเช้าวันนี้เปิดตลาดฯมาส่วนใหญ่ปรับตัวลงตามตลาดหุ้นสหรัฐฯเมื่อคืนนี้  พร้อมให้แนวรับ 995 จุด แนวต้าน 1,010 จุด